Ubåtene HMS «Oxley» og HMS «Triton» patruljerte langs norskekysten den 10. september 1939 og hadde hatt jevnlig kontakt da «Triton» oppdaget en uidentifisert ubåt utfor kysten av Karmøy. Man antok da at dette kunne være «Oxley», og «Triton» sendte derfor ut flere gjenkjennelsessignaler. Etter at «Triton» hadde sendt flere signaler uten å få svar, avfyrte hun to torpedoer som traff den uidentifiserte ubåten og sendte den til bunns syd for Skudenes i Rogaland. «Triton» dro deretter til stedet hvor ubåten sank og plukket opp tre overlevende. Den britiske marinens etterforskning viste at «Oxley» var ute av kurs og at «Triton» hadde agert korrekt og ikke kunne klandres. Det var den første ubåten som sank under annen verdenskrig, og den første som ble senket av egne styrker.